
Szimuláció 1, 2

Cím: Szimuláció1,2
Műfaj: Festészet, sorozat
Technika: akril, farost
Méret: 100x70cm
Készült: 2014

Szobraimban és grafikáimban a felszín és a mélység kapcsolatát vizsgálom. Ezt a kérdést a festészetben úgy próbálom megközelíteni, hogy szürrealista közeget teremtek. Az arcomról készült fotóportré elemeit építem át új arccá, ami szintén én vagyok, de már nemcsak a felszín. Olyan öntudatlan mélységek tárulhatnak így fel, melyek számomra is meglepetést jelenthetnek. Szimulációval épül az új arc, de az így keletkezett kép visszahat, s azt hangsúlyozza, hogy az eredeti portré is csak színlelés. A munkafolyamat szintén ezt az érzést illusztrálja: a „valóságról” fotó készül, s ez a számítógépen egy másik valósággá épül át, majd az így létrejött „fotó” festményként realizálódik. Mindvégig a „mintha” érzés dominál. 



